
DISSERTATIO  MEDICA 


INAUGURALXS 


DE 


VERMIBUS  INTESTINORUM. 


NIMALIUM  fere  omnium  majorum  iri- 


«*•  a*  testinis  animalculi  incolunt  ;  integritati 
parentis  alii  servire  alii  injuriam  afferre  viden- 
tur ;  qui  homines  infestant  sunt  hujusmodi 
vermes  ;  ab  extra  cum  cibo  recepti,  alii  cito 
per  anum  demissi  incommodum  fere  nullum 
afferre,  alii  diutius  mansi,  cum  magno  laboran¬ 
tis  incommodo  prolem  gignere  solent.  Ver¬ 
mium  autem  genus  est  hominis  proprium  ii- 


A 


dem 

dem  molestissimum,  omnibus  pertinaciter  re¬ 
mediis  obsistens. 


Quae  in  eo  genere  enumerantur  species  sunt 
quinque, 

1.  Ascaris  lumbricoides. 

2.  Ascaris  vermicularis. 

3.  Trichuris  vulgaris. 

4.  Taenia  osculis  marginalibus. 

5.  Tasnia  osculis  superficialibus. 

Ascaridis  Lumbricoidei  descriptio 

Hujus  vermis  est  cauda  acuminata  ;  caput 
autem  tribus  lobulis  instrudlum,  quos  inter 
forma  triquetrum  os  continetur. 

Corpus  asperum  est  et  rugosum,  aquae  cum 

> 

sanguine  tin&ae  colorem  referens. 


'*  Vide  Werner  de  Vermib.  Intest.— Hooper*s  Ar- 
rang.— - Baillij^s  Morbid  Anat. 

Prope  medium  corpus  annulus  depressus,  et 
in  annulo  apertura  pundiformis  discernitur. 

Per  totam  animalis  longitudinem  decurrunt 
lineae  quatuor,  quae  vix  descerni  possunt  duae, 
duae  autem  evidentiores,  hisce  musculi  circu¬ 
lares  ita  intersecantur,  ut  singulus  semicircu¬ 
laribus  binis  consistat. 

Singulas  lineas  in  duo  filamenta  dividere 
possumus.  Filamenta  autem  musculis  semi¬ 
circularibus  originem  praebent.  Si  igitur  utri- 

,  1 

usvis  lateris  filamenta  disjunxeris,  musculis 
semicircularibus  integris  adhuc,  in  cavitatem 
abdominis  penetraveris. 

Prope  extremitatem  acutam,  lineae  distantia 
unius  et  dimidiae,  anus  adjacet. 

V 

Observationes  Anatomicae . 

Si  cauta  sedione  cutis  amota  fuerit,  in  con- 

spedum 

spedum  veniant  musculi  circulares ;  his  autem 
amotis*  peritonaeum  apparet. 

Incipit  a  capite  intestinalis  canalis  cellulosa, 
tela  involutus ;  hic  primo  tenuis,  pedetentim 
crassitie  et  amplitudine  augetur,  postea  coarc- 
tatus,  saccum  ventriculi  nomine  indigitatum 
efformat. 

Ventriculus  longus  est  quatuor  vel  quinque 
lineas,  desinitque  in  intestinum,  quod  per  ca¬ 
vitatem  abdominis,  anum  usque,  reda  via 
procedit. 

Organa  generationi  inservientia . 

Fcemince . — Annuli  depressi  apertura  pundi- 
formis,  nihil  aliud  est  quam  vaginae  ostium. 
Ibi  loci  igitur  incipit  vagina,  primum  tenuis, 
deinceps  majorem  ampullam  format,  postea 
vero  in  duo  uteri  crura  abit.  Uteri  sunt  duo 
crura  vagina  capaciora,  eademque  crassitie  per 
abdomen  producuntur  ;  ad  caudam  ubi  vene¬ 
rint, 

rint,  inde  reflexa,  tenuiora  evadunt,  intesti¬ 
numque  totum  circumvolutionibus  plurimis 
involvunt ;  filamentis  in  infimo  ventre  libere 
fluitantibus  terminantur. 

Uteri  cornua  humorem  crassum  in  se  recon¬ 
dunt  ;  non  laevis  est  humor,  ovulis  fere  innu¬ 
meris  sparsus. 

Uteri  membrana  densissima  adeo  tamen 
pellucida  est,  ut  omne  intus  contentum  facil¬ 
lime  cerni  potest. 

Cornuum  produ&iones,  pro  tubis  Fallopia- 
nis  habet  illustrissimus  Werner. 

/ 

Maris. — Juxta  anum,  in  mare,  est  alia  aper¬ 
tura,  unde  incipit  canaliculus  quidam,  penis 
nomine,  a  De  Baillie,  designatus ;  hic  cana¬ 
lis  crassior,  tortuosusque  caput  versus,  per  ter¬ 
tiam  animalis  partem  properat,  quo  loco  con- 
tra&us  postea  iterum  ampliatur,  vesiculamque 
cum  seminali  hominis  comparandam  efficit, 

deinde 

deinde  cornuum  uteri  more  coardlatus,  circa 
alimentorum  canalem  dispositus,  gyris  conti¬ 
nuo  gracilescit :  filamentis,  ut  in  femina,  de¬ 
sinit. 

♦ 

Humor  in  virilibus  partibus  contentus,  ute¬ 
rino  humore  pellucidior  est,  neque  ovulis  di- 
stindtus.  Longitudine  lumbricus  ad  pollicem 
duodecimam  quindecimamve  nonnunquam 
pertingit ;  latitudine  pennae  anserinae  par  est. 

In  hominum  intestinis  accumulantur  lum¬ 
brici  magna  saepe  in  copia,  in  ileo  praesertim  et 
jejuno. 

Cum  e  primo  conspedtu,  haud  facile  inter 
lumbricum  terrestrem  et  ascaridem  lumbri¬ 
co  i  dem  distinguitur,  nonnulli,  nec  parvi  no¬ 
minis,  unum  et  eundem  hunc  atque  illum  re¬ 
putaverint.  Est  autem  inter  eos  magnum  dis¬ 
crimen,  cujus  notae  sequuntur. 


Ascaris 

Ascaris  Lumbricoides. 

1.  Caput  trilobum. 

2.  Cauda  teres 

3.  Venter  glaber. 

4.  Musculi  annulares  exi¬ 

les  et  pallidi. 

5.  Medium  corpus  vincu¬ 

lum  cingit  depressum. 

6.  Lineis  duabus  longitu¬ 

dinalibus  distinguun¬ 
tur  latera 

7.  Nullam  cutis  plicam  ha¬ 

bet. 


Lumbricus  Terrestris. 

1.  Caput  monoiobum. 

2.  Cauda  plana. 

3.  Venter  pediculis  instruc¬ 

tus. 

4.  Iidem  musculi  rubentes 

et  bene  expressi. 

5.  Medium  corpus  annulus 

cingit  allevatus. 

6.  Dorsum  percurrunt  li- 

nese  tres, 

7.  Sub  plicam  cutis  caput 

retrahere  solet. 


Ascaridis  Vermicularis  descriptio . 

Ascaris  vermicularis,  latitudine,  vix  lineas 
tertiam  partem,  longitudine  autem  quatuor 
vel  quinque  lineas  attingere  solet. 

Exterior  rugosa  vel  annularis,  extremum 
anterius  obtusum,  posterius  tenueque  pelluci- 
dissimum  est.  Caput  bilobum  media  rima  di¬ 
visum,  quae  rima  animalculi  os  est. 


Color 

Color  flavescens  adscitus  videtur,  post  enim 
leviorem  macerationem  evanescit. 

A  rima  caudam  usque,  per  totam  animalis 
longitudinem, procedit  intestinalis  canalis,  oeso¬ 
phago,  ventriculo  et  intestino  proprie  dido, 
consistens. 

Juxta  hunc  obscuriorem  canalem,  secundus 
albidus  eandem  fere  viam  leget,  hac  tamen  dif¬ 
ferentia,  ut  parte  qua  incipit,  ovata  quadam 
produdione  totum  oesophagum  ambiat ;  omne 
intestinum  quinque  vel  sex  circumvolutioni¬ 
bus  cingit,  denique  sub  caudae  initio,  multis 
corpusculis  sive  ovuiis  farto,  sacco  linitur. 

Hic  canalis  gyrosus  albidum  liquorem  com¬ 
prehendens,  generationis  organum  habetur. 

His  vermibus  diverscts  sexus,  an  diversa  sint 
organa,  ob  parvitatem  animalculi,  haud  statu¬ 
ere  possumus.  Intestini  redi  inhabitant  asca- 
rides  in  m agno  saepe  numero. 

Tri- 


DE  VERMIBUS  INTESTINORUM.  9 


T R ICHUR  ID  IS  VUL  GARIS' de  SCripti  0. 

Corpus  ubi  latissimum,  diametro  dimidiam 
lineam;  longitudine,  unam  et  quadrantem  pol¬ 
licem  complet.  Posterior  pars,  sive  cauda  te¬ 
nuissima,  duos  et  dimidium  pollicis  longa  est. 

/ 

Antica  pars  proboscidem  emittit,  quas  tenui 
filamento  exsurgens,  in  fine  latiori,  atque  obtu¬ 
siori,  margine  coronatur. 

Corpus  in  spiram  semper  contortum  depre¬ 
henditur.  A  tumescente  proboscidis  margine 
per  mediam  proboscidem»  canalis  currit,  qui 
totam  corporis  longitudinem  emensus,  in  ex- 

t 

terna  parte,  nigro  pundto  insignito,  margine  fi¬ 
nitur.  Hic  alimentorum  canalis  est. 

r 

Medium  tubum  albo  colore  tindla  per  cu¬ 
tem  transparentia  vascula  involvunt,  quae  ovu- 
lis  repleta,  spermatica  vasa  habenda  sunt. 

\  • 

Mare  differt  foemina  eo  quod  proboscide  ca¬ 
ret. 

B  Teni  Ai 


\ 

Tenue  osculis  marginalibus  descriptio . 

Ejusmodi  vermis  unam  filamentosam,  quasi 
atque  nodulo  terminatam,  alteram  obtuso  fine 
iostru&am,  extremitatem  ostendit. 

Articulorum  numerus  ita  diversus  est,  ut  non 
determinari  potest,  variatur  insuper  pro  lonT 
gitudine  vermi§. 

A  capite  quadrato  prominent  papillas  quin¬ 
que,  ea  quae  media  re£fca  antrorsum,  reliquae 
quatuor,  ejus  latera  circumpositae,  jacent. 

Earum  anterior,  vel  proboscis,  cum  nulla  re 
melius  quam  muliebri  mamma  comparari  pos¬ 
sit  :  vitri  ope  inspecta,  margine  duplici  tumi¬ 
dulo  accin&um,  striis  ad  stellae  imaginem,  ca¬ 
vum  exhibet ;  hujus  cavi  centrum  est  os.  , 

Lacinias  stellatas,  circum  os  marginem  tu¬ 
midulum  facientes,  nihil  aliud  praeter  bulla¬ 
rum 

rum,  vel  vesicularum  sugentium,  vaginulas 
esse  patet* 

-  Vermis  superficies  villosa  est  et  lubrica» 

Caput  excipiunt  articuli,  quorum  primi  a» 
deo  fabrica  teneri  sunt,  ut  in  recenti  statu  nu¬ 
dis  oculis  fere  non  distinguantur.  Horum 
internodiorum  figura  parallelogrammum  o- 
stendit,  cujus  majora  latera  extremitates  re¬ 
spiciunt,  minora  marginem  attingunt.  Ulnae 
fere  spatio  a  capite  quadrati  fiunt  articuli ; 
postea  longiora  parallelogrammi  latera  articu¬ 
lorum  margines  conficiunt.  Ulnae  fere  spa¬ 
tium  et  dimidiae  inde  procedens,  parallelo- 
grammata  longiora  fiunt.  Sub  medium  cor¬ 
pus  latitudine  sua  mirum  in  modum  articuli 
crescunt;  deinceps  ad  finem  usque,  longitudine 
audi,  ovato  termino  ultimus  desinit.  Hos  ar¬ 
ticulos  osculis  marginalibus  instrudos  reperi- 
mus. 

Observat .  Anatomica. —Unico  tantum  tegu¬ 
mento  operitur  taenia. 


Fibrillis 

Fibrillis  plurimis  tela  cellulosa  connexis, 
consistit  caput.  Ab  ore  cursum  tenet  cesopha- 

i 

gus,  proboscidis  sub  basi,  bifurcatus ;  per  u- 
trumque  marginem  ad  extremitatem  vermis 
decurrit.  Is  canalis  alimentorum  habetur. 

Sunt  musculi  albidi,  longitudinales  et  trans¬ 
versi  ;  qui  longitudinales  et  externi,  singulo¬ 
rum  articulorum,  in  marginem  inferiorem  in¬ 
sertos,  qui  autem  transversi  annulares  esse  vi¬ 
detur. 

Alimentorum  canalis  ad  marginem  inferio¬ 
rem  singulorum  articulorum,  decurrit,  per  hoc 
utique  laterales  canales  inter  se  facile  commu¬ 
nicant.  Articulorum  centra  ii  occupant  cana¬ 
liculi  et  ramuli,  quibus  consistunt  ovaria,  iis 
ingressus  sunt  oscula  marginalia. 

Arborescentia  sunt  ovaria  fluido  haud  chylo 
dissimili  repleta  ;  hoc  fluido  innatant  ovula. 

Cucurbitina  nihil  aliud  est  praeter  articulum 

ejusmodi 


* 

ejusmodi  vermis  disjunctum  nec  vitam  dio- 
retinet» 

/  'M 

In  jejuno  et  ileo  inhabitat  tsenia,  colore  al¬ 
bida  ad  fuscum  parum  vergens.  Est  naturst 
androgynus. 

Narrat  Boerhaave  se  taeniam  vidisse  lon¬ 
gam  ulnas  triginta. 


T^enije  osculis  superficialibus  descriptio . 

Habitus  hujus  vermis,  ut  in  alio,  planus ;  co¬ 
lor  albidus  est  ;  brevior  tamen  articulorum 
conformatio,  latitudine  quam  longitudine  ma¬ 
jor» 

Caput  sic  ut  in  alia  specie  papillis  instruitur. 
Processis  duobus  distin&is  consistit  cauda. 

Oscula  eodem  latere  per  totam  vermis  lon¬ 
gitudinem  collocantur.  Procedentis  speciei 
ab  osculis  differunt  imprimis,  pro  stellata  ea¬ 


rum 

rum  stru&ura,  secundo*  quod  mediam  articuli 
superficiem  adjacent. 

Laterales  canales,  nullo  interposito  canalicu¬ 
lo,  inter  se  communicant. 

Integrae  vermis  longitudo  quinque  vel  sex 
tantum  ulnarum  est. 

Conditiones  reliquae  cum  antecedente  spe¬ 
cie  conveniunt. 

Genesis. — De  vermium  generatione,  ut  de 
omni  re  incerta  et  perobscura,  multum  dispu¬ 
tatur  ;  ingenio  fortasse  nimis  confisi,  ea  sae¬ 
pissime  homines  audent,  quibus  nec  ars  nec 
potentia  par  est.  Omnibus  igitur  theoriis  diffi¬ 
dens,  nonnullorum  au&orum  sententias,  quam 
breviter  possim,  referre  decrevi. 

i 

Hippocrates  cum  ^Etio,  tunicae  intestinalis 
abradatae  portiones  vivificatas,  vermes  esse  ex¬ 
istimabat. 


Mercurialis 

Mercurialis  de  spiritu  rectore  vel  archaeo 
loquitur,  cujus  virtute  e  putredine  alimento¬ 
rum  vermes  gignuntur. 

Causam  sibi  fingere  non  tam  est  difficili 
quam  assiduo  labori  excogitare. 

Hodie,  de  hac  re,  quot  scriptores  tot  sunt 
sententiae.  Veterum  ab  archaeo  parum  differt 
Buffoni  i  hy pothesis ;  ait  enim  :  “  Qu’  a  chaque 
“  reprodudion  il  y  a  une  nouvelle  creation  ; 
“  c’est  un  effet  immediat  de  ia  volonte  de 
ii  Dieu  Ast  nec  Deus  intersit,  nisi  dignus 
vindice  nodus  inciderit.  Inscientiam  propriam, 
haud  naturae  impotentiam  suspicere  debemus. 
Procedit  idem,  “  Mais  lorsque  cette  substance 
“  adive  (scii,  sub-nutritive)  se  trouve  rassem- 
“  blee  en  grande  abondance  dans  des  endroits 
a  ou  elle  peut  s’unir,  elle  for  me  dans  le  corps 
f?  animal  d’autres  animaux,  tels  que  le  taenia 

“  et 

— - — —  — 


*  Hist.  Naturelle,  tom,  ii.  chap.  2 .  p.  33. 

“  et  les  ascarides.  Ces  especes  d’animaux  ne 
ic  doivent  pas  leur  existence  a  d’autres  ani- 
6i  maux  de  meme  espece  qu’eux  ;  leur  genera- 
“  tion  ne  se  fait  pas  comme  d’autres  ani- 
^  maux  :  on  peut  donc  croire  qu’i3s  sont  pro- 
u  duits  par  cette  matiere  organique,  lors- 
66  qu’elle  est  extravasee  Quod  est,  nodum 
gladio  solvere,  et  verum  fidis  simulare  verbis. 

Contulus  ex  anguillarum  muraenarumque 
familia;  Kratzjensteinius  exovulis  muscilla- 
rum  in  cloacis  cundantium  ano  immissis,  intes¬ 
tinales  vermes  esse  credidit.  Linnjeus  vermi¬ 
culis  plantarum  radices  infestantibus  consan¬ 
guineos  assumit. 

Postquam  autem  microscopii  usus,  atque 
Rhedii,  Lewenhoekii,  aliorumque  observa¬ 
tiones  innumerae  insedorum  ovula  in  aere  voli¬ 
tare  docuerunt,  ex  his  insedorum  ovulis  cum 

aere, 


*  Hist.  Nat.  tom.  iv.  chap.  8.  p.  303. 

aere,  cibo,  potuque  assumptis,  tasniam  et  lum¬ 
bricos.  per  aliquem  transmutationem,  in  corpo¬ 
re  modificari,  plerique  physici  assumpserunt. 

Censebat  Hartsoeker  :  “  Qu’  iis  sont  crees 
avec  les  hommes,  et  que  leur  espece  est  aus- 
si  ancienne  que  la  race  humaine.” 

Denique  non  nisi  in  intestinis  hominum, 
ejusmodi  generare  vermes,  argumentis  e  Goet» 
210  addu&is  probandum  est ;  declarat  enim, 

1.  Seminium  verminosum  nuspiam  nisi  in 
corpore  animali  reperiri. 

2.  Idem  solis  in  animalium  corporibus  evol¬ 
vi. 


3.  Vermes  intestinales  perfe&os,  qtiales  in 
animalium  corporibus  inveniuntur,  eosdemque 
extra  hac,  neque  in  aere,  neque  in  terra,  neque 
in  aqua,  &c.  deprehendi. 

C  Illos 


1 


i3  DE  VERMIBUS  INTESTINORUM. 


4.  Illos,  casu  quodam,  ex  animalium  corpo¬ 
re,  in  alia,  videlicet  in  aerem  aut  aquam,  trans¬ 
latos,  in  his  neque  vivere  ileque  propagari  posse. 

5.  Illos  ne  ex  corpore  animalium  brutorum 
quidem  in  humana  posse  migrare,  piscium  tae¬ 
niam  sorbendo  assumptam,  non  in  taeniam  hu¬ 
manam  mutari,  neque  in  corpore  humano  pos¬ 
se  propagari. 

)  f 

Nec  minus  tenebris  propagationem  quid  at¬ 
tinet  obnubitur. 

Ac  prior  de  vermium  propagatione  sentem- 
«  tia  haec  est,  eorum  seminia  per  sanguinem  ma¬ 
ternam  proli  communicari  ;  quam  magni  no¬ 
minis  viri  Hartsoeker,  Ardry,  Vallisne- 
r ius,  Mueller,  Pallas  et  Van  Phelsum  de- 

n 

fenderunt;  secunda  autem  quae  Lewenhoekii, 
Swammerdammii,  Boneti,  LinnjEI,  et  Van 
Doveren,  auctoritate  nititur,  ha^c  seminia  per 
assumpta  alimenta  ingeri  contendit ;  huic  vero 
sententiae  oppugnat  observatio,  quae  in  intesti¬ 
nis 


DE  VERMIBUS  INTESTINORUM. 


19 


nis  embryonis,  et  vix  natorum  hominum,  omnis 
generis  vermes  repertos  esse  declarat.  Proba¬ 
bilior  fortasse,  etsi  valde  incerta,  hypothesis, 
quae  per  sanguinem  maternum,  vermium  semi¬ 
nia  proli  communicari  contendit ;  magna  co¬ 
pia  enim  in  intestina  excreta  cum  chylo  re- 
sorpta,  sanguinique  immixta,  vermium  ovula, 
per  funiculum  umbilicalem  embryoni,  per  lac, 
vel  per  saliva  mnutricis,  neogenito  communica¬ 
ri  assumit. 

Porro,  verminosus  morbus  Scepe,  immo  vix 
non  semper,  hereditarius  est. 

Hanc  hypothesin  amplexi,  propagationem 
taeniarum  ladtatione  promotam,  exinde  com¬ 
probari  autumant,  quod,  cuique  regioni,  sua 
quasi  propria  taeniarum  species  est. 

t 

Ut  de  statu  intestinorum  dependeat  ovulo- 
rum  evolutio,  ex  eo  deducunt,  omnes  vermino¬ 
sas  epidemias,  causis  intestinum  debilitantibus, 
promotas  fuisse. 


Hic 

Hic  tamen  non  est  cessatio  laborum  ;  obsis¬ 
tunt  plurima,  plurima  subvertere  tendunt» 


REGIO,  TEMPUS. 

Ubique  verminosus  morbus  praevalet,  in 
nonnullis  tamen  prae  caeteris  locis, 

Belgiae,  Batavias,  Helvetiae,  in  omnibusque 
palustribus  finibus ;  in  annonae  caritate  ;  post 
tempestatum  varias  commutationes ;  autumno 
anni  tempore  maxime  pollet. 

•  t 

J&tas. — Vermibus  mulieres  et  pueri  saepissi¬ 
me,  hominum  qui  debiliores,  aegrotant. 

Infantibus  et  pueris  infestissimus  lumbricus; 
hominibus  et  mulieribus,  taenia  aut  trichuris 

est. 


SIGNA. 


/ 

SIGNA» 

Nullum  fere  tam  grave  symptoma  est, 
quod  interdum  vermes  non  excitaverint ;  ne-* 
que  adeo  facile  sit,  ea  seligere  symptomata, 
quibus  dignoscatur  morbus ;  quod  ssepe  vermes 
diu  lateant,  antequam  adesse  suspicentur,  aut 
penitus  absint  ubi  multa  eorum  praesentiam 
indicare  viderentur.  • 

Generatim  vero,  ii  in  quibus  vermes  la¬ 
tent,  languidi  sunt,  et  nausea  affedti  ;  eo¬ 
rum  appetitus  admodum  variat  ;  nunc  enim 
omnino  deficit,  nunc  voracissimus  fit ;  corpus 
macrescit ;  halitus  ab  ore  acidus  emittitur ; 
lingua  foedatur;  tussicula  sicca,  aegri  vexantur  5 
animi  deliquiis,  cum  sudore  frigido,  corripiun¬ 
tur  ;  eorum  genae,  colore  nunc  rubro  fugaci, 
nunc  pallido,  inficiuntur  ;  cum  pupillarum  di¬ 
latatione 

latatione  visus  imminuitur;  sitis  magna  cum 
salivm  fluxu,  solito  copiosiore  plerumque  a- 
dest ;  venter  tumet  et  tenditur  ;  doloribus  coli¬ 
cis  aut  cardialgicis,  aut  morsibus  circa  umbi¬ 
licum,  jejunis  crebrioribus,  torquetur  ;  alvus 
nunc  adstridta,  saepius  soluta  est;  nares  adeo 
pruriunt,  ut  eos  digito  scalpere  aeger  perpetue 
instigatur.  Febres  superveniunt  irritativae,  cum 
exacerbationibus  vespertinis. 

Faeces  cinereae,  albidae  aut  virides,  fetorem 
acidum  spirantes,  plerumque  dejiciuntur.  Uri¬ 
na  nunc  alba,  nunc  limpida  observatur.  Som¬ 
niis  turbulentfbus,  et  pavoribus  nodturnis,  agi¬ 
tatur  aeger;  saepius  deglutiat  quasi  bolus  in  fau¬ 
cibus  inhaesisset.  Pulsus  inequalis,  obscurus  et 
debilis  est. 

Omnigena  spasmodica  mala,  tremores,  sin¬ 
gultus,  occuloruin  contorsiones,  spasmi  cynici, 
cataiepsia,  chorea  et  tetanus,  ab  optimis  audlo- 
ribus  observata  fuere.  Sane  autem  adeo  sunt 
mali  symptomata  varia  et  indefinita,  ut  sola 


vermium 

vermium,  per  os  aut  per  anum,  expulsione, 

omnis  dubitatio  et  diagnoseos  ambiguitas, 

/  ’ 

tollatur. 


DIAGNOSIS 

Duplex  est :  vermes  a  caeteris  malis  quae 
similia  edunt  signa,  et  alios  ab  aliis  vermibus 
distinguere  oportet.  De  prima  re  agens  ita 

1 

loquitur  Dr  Home  :  44  A  certain  diagnostic  of 
44  worms  hath  hitherto  been  a  desideratum  in 
44  praHical  medicine.  Such  a  one  1  discover- 
44  ed  about  sixteen  years  ago,  which  was  not 
44  mentioned  by  any  other  author  :  that  is,  an 
44  cedematous  sweliing  of  tbe  alae  narium,  up- 
44  per  lip,  and  often  of  the  contiguous  parts  of 
44  the  cheek.  The  apertures  of  the  nostrils  are 

44  mueh  diminished,  and  at  last  are  not  half 

> 

44  their  natural  size.  This  diagnostic  is  cer- 
44  tain,  as  I  have  trusted  chiefly  to  it  since 

44  that 

u  that  time,  and  it  hath  faithfully  served 
4(  me#,n 

Hoc  signum  haud  dubie  multum  valet;  in 
id  tamen  diagnosin  non  est  confidendum,  quia 
in  scrofula,  in  tabe  mesenterica,  sine  vermibus, 
sa?pe  expertum  fuit,  et  iis  quibus  vermes  in¬ 
sunt  haud  raro  abest. 

V  , 

In  hydrocephalo  interno  est  capitis  dolqr 
partialis ;  at  in  verminosis  malis  per  totum  ca¬ 
put  diffunditur  :  Hydrocephalo  autem,  paulum 
provedfo,  signa  quae  cranium  fradtum  et  depres¬ 
sum  comitantur  supervenientia,  diagnosin  cer¬ 
tam  praebent. 

Sensus  ponderis  vel  motus  insoliti,  in  variis 
abdominis  partibus,  cum  dolore,  taeniam  insig¬ 
nit  ;  corpuscula  albida,  cucumis  seminibus  si¬ 
milia,  cum  alvo  dejiciuntur;  vultus  pallidus, 
macies  suprema,  appetitus  voracissimus,  evadit. 

Ascarides, 


*  Clin.  Exper.  p.  42 1. 

'1 

Ascarides,  sensu  quodam  pruriginoso,  vel  do- 
lorifico,  circa  anum,  et  tenesmo,  distingui  pos¬ 
sint. 

\ 

Lumbrici,  graviora  tormina  ac  saeviores  do¬ 
lores  circa  umbilici  regionem,  quam  vel  taeniae 
vel  ascarides,  movere  solent. 


RATIO  SYMPTOMATUM. 

Irritationis  primae  viae,  sunt,  quae  supra 
enumeravi,  signa,  graviora  aut  leviora,  pro  viri¬ 
bus  aegris,  inse&orum  numero  aut  magnitudi¬ 
ne.  Parum  refert  singulatim  tractare. 


PROGNOSIS. 

Omnium  vermium  est  taenia  maxime  perti¬ 


nax. 


B 


Lumbrici 

Lumbrici  periculosiores  sunt,  utpote  convul¬ 
siones  et  spasmos  cient,  et  nonnunquam  inte¬ 
stina  erodunt ;  facilius  tamen  remediis  cedunt. 
Sunt  ascarides  molestas,  et  plurimis  remediis 
obsistunt. 

i  (  i  .  * 

In  infantibus,  convulsiones  et  spasmi,  in  omni 
astate,  summa  debilitas,  cum  macie,  pallore  et 
febre  he&ica,  diarrhoea  pertinax,  lienteria, 
praecipue  si  adsint  ulcerum  intestinorum,  symp¬ 
tomata  infausta  habenda  sunt. 

‘  K  '  *  >  -  '  *■ 


METHODUS  MEDENDI. 

Vermes  imprimis  est  ejiciendum ;  postea 
liutem  eorum  regenerationem  prohibendum. 

Prius  absolvitur  consilium,  i.  Catharticis . 

*■  *-  •  •* 

Jalappio  scilicet,  calomelane,  sabina,  aloe, 
rhaeo,  gambogia,  scammonia,  cinnabari,  tar- 
trite  antimonii.  2.  Tonicis  ;  ferri  nempe  prae¬ 
parationibus, 


DE  VERMIBUS  INTESTINORUM.  27 

parationibus,  sulphate  zinci.  3.  Amaris ,  ut  ab» 
sinthio. 

Vermis  adhaesio  fluidis  oleagenosis  laxattir, 
quorum  commodissimum  est  oleum  ricini. 

In  ascarides,  multum  valet  enema  ex  aqua 
calce.  Anne  eodem  consilio  sapone  uti  ? 

4.  Mechanicis  agentibus  vermis  expellitur, 
stizolobio,  stanni  amalgamo  cum  hydrargyro, 
limaturis  stanni,  his  succedere  debet  catharti- 
eus. 

5.  Nonnullis  remediis  vermis,  ut  veneno, 
necatur;  ejusmodi  sunt,  spigelia,  geoffraea  iner¬ 
mis,  filix  polypodium  mas,  veratrum  cevadilla, 
enema  ex  aloe  cum  ladle,  nicotianae  fumus, 
aut  aquosa  infusio  ;  aqua  Harrowgatensis,  pro 
clystere  uti. 

Simul  atque  vermes  expulsi  fuerint,  in  alte¬ 
rum  consilium  animadvertere  debemus ;  morbi 

regressum 

regressum  nempe  prohibere,  quod  omnibus  sy¬ 
stema  generatim,  aut  intestina  speciatim,  robo¬ 
rantibus  absolvetur  ;  ejusmodi  sunt  diaeta  lauta 
et  nutriens,  facile  stomacho  accommodata  5  fa¬ 
tigationis,  intemperantiae,  caloris  fervidae,  aeris 
humidae  evitatio  ;  ex  insalubri  regione  migra¬ 
tio. 


FINIS, 


